open-index/open-wikipedia-markdown huggingface dataset:
Kreetan härkä

**Kreetan härkä** oli kreikkalaisessa mytologiassa härkä ja Minotauroksen isä.

Kuningas Minoksen luvattua uhrata Poseidonille seuraavan merestä nousevan eläimen, koska hänellä ei laumoissaan ollut yhtään tarpeeksi kallisarvoista jumalalle uhrattavaksi, Poseidon antoi meren vaahdosta tulla valkoisen, erityisen komean härän. Minos, lumoutuneena eläimen kauneudesta, kätki sen kuitenkin laumaansa ja salasi sen jumalalta uhraten yhden omista eläimistään. Poseidon, raivoissaan tämän petoksesta, langetti Minoksen vaimon Pasifaen päälle sammumattoman rakkauden härkää kohtaan. Rakkauden riivaama Pasifae valmistutti Daidaloksella itselleen puisen lehmän, jonka sisälle piiloutuneena hän antoi härän astua itsensä ja synnytti myöhemmin tälle Minotauroksen. Lisäksi Poseidon iski härkää raivonpuuskalla, jonka jälkeen se aiheutti hävitystä ympäri Kreetaa.

Vaihtoehtoisen version mukaan Kreetan härkä olisi ollut sama kuin Europen Zeukselle kantanut härkä.

## Herakleen seitsemäs urotyö

Herakleen seitsemäs urotyö, jonka Eurystheus hänelle antoi tehtäväksi, oli siepata Kreetan villi härkä ja tuoda se Eurystheukselle. Herakles lähti matkaan taistellakseen härkää vastaan. Kreetalla Minos vastasi kieltävästi hänen avunpyyntöönsä, ja käski Herakleen taistella ja siepata härkänsä itse; näin hän tekikin. Tuotuaan sen näytettäväksi Eurystheukselle hän kuitenkin laski eläimen vapaaksi.

Härkä kulki läpi Spartan ja Arkadian päätyen Marathoniin Attikassa, jossa se aiheutti vahinkoa ja tappoi sen asukkaita. Siksi härkä tunnettiin myös nimellä **Marathonin härkä**. Theseus, jonka Aigeus lähetti myöhemmin härkää vastaan, lopulta vangitsi härän uudelleen ja vei sen mukanaan Ateenaan, jossa Aigeus uhrasi sen Apollonille.

## Lähteet

## Aiheesta muualla
Oppipoika

**Oppipoika** voi tarkoittaa seuraavia:

* oppipoika, käsityöläisammatin alin taitotaso ennen kisällin arvoa ammattikuntalaitoksen aikana
* *[[Oppipoika (elokuva)|Oppipoika]]*, Ulrika Bengtsin ohjaama elokuva vuodelta 2013.
Kahimi Karie

**Kahimi Karie** (15. maaliskuuta 1968) on japanilainen shibuya-kei-laulaja. Hän esittää musiikkiaan japaniksi, englanniksi, ranskaksi ja italiaksi. 

Momus on kirjoittanut useita lauluja Kahimi Karielle, joka on tehnyt lisäksi yhteistyötä mm. Corneliuksen kanssa. Hän asuu Tokiossa.

Kahimin ensimmäinen studioalbumi oli *Larme de crocodile* (1997). Myöhempiä julkaisuja on mm. Polydor Recordsilla vuonna 2000 julkaistu *Tilt*. 

## Albumit
* Larme de crocodile (1997)
* K.K.K.K.K. (1998)
* Tilt (2000)
* My Suitor (2001)
* Trapeziste (2002)
* Montage (2004)
* NUNKI (2006)
* It's here (2010)

## Aiheesta muualla
* Viralliset sivut ,
Kisälli

**Kisälli** (ruotsin sanasta *gesäll* ja saksan *Geselle*) oli ammattikuntalaitoksen aikana käsityöläisammateissa taso oppipojan ja mestarin välissä. Oppipoika sai kisällin arvon suoritettuaan kisällinnäytteen. Kisällin koulutuksen yhtenä vaiheena voi olla niin sanottu kisällin vaellus, jonka aikana hän tutustui useiden mestarien menetelmiin ja paikallisiin työkulttuureihin. Kisällit eivät yleensä saaneet perustaa omaa liikettä, vaan he toimivat jonkun mestarin alaisuudessa.

Ruotsissa vuonna 1720 annetun ammattikuntajärjestyksen mukaan käsityöläisen tuli käydä läpi kolmivaiheinen koulutus: ensin oli oltava määrätty aika oppipoikana, sitten suoritettava kisällinäyte ja sen hyväksymisen jälkeen oltava tietty aika kisällinä, minkä jälkeen oli osoitettava pätevyytensä mestarinäytteellä. Koulutuksen minimikesto oli kuusi vuotta.

Nykyäänkin kisälli on monissa käsityöammateissa käytössä arvonimenä. Suomessa tämän samoin kuin mestarinkin arvonimen myöntää nykyään Mestarikiltaneuvosto.

## Lähteet

## Aiheesta muualla
Serbia ja Montenegro Eurovision laulukilpailussa

**[[Serbia ja Montenegro|Serbian ja Montenegron]]** valtioliitto osallistui **[[Eurovision laulukilpailu]]un** kaksi kertaa ennen jakautumistaan erillisiin Serbian ja Montenegron valtioihin.

Serbia ja Montenegro osallistui laulukilpailuun ensimmäisen kerran vuonna 2004, jossa se voitti semifinaalin ja sijoittui finaalissa lopulta toiseksi. Vuonna 2005 maa edellisen vuoden hyvän menestyksen takia pääsi suoraan finaaliin, jossa se sijoittui seitsemänneksi. 

Maan oli tarkoitus osallistua myös 2006, mutta Serbian ja Montenegron erilliset yleisradioyhtiöt eivät päässeet yksimielisyyteen kisoihin lähetettävästä kappaleesta. Valtioliiton karsinnan Evropesman voittaja näytti olevan montenegrolainen No Name kappaleella "Moja Ljubavi". Maa sai tuolloin kuitenkin osallistua puhelinäänestykseen ja antaa omat pisteensä suorassa lähetyksessä.

Maan vuoden 2004 kilpailukappale laulettiin serbiaksi ja vuoden 2005 kappale montenegroksi.

## Sijoitukset

## Serbia ja Montenegron äänestyshistoria
### Serbia ja Montenegron antamat pisteet
Maa vetäytyi vuoden 2006 kisoista, mutta äänesti finaalissa.

### Serbia ja Montenegron saamat pisteet

## Lähteet

## Aiheesta muualla
*Serbia ja Montenegro Eurovision laulukilpailun virallisilla sivuilla
Gabriel Axel

**Gabriel Axel** (oik. **Gabriel Axel Mørch**, 18. huhtikuuta 1918 Aarhus – 9. helmikuuta 2014) oli tanskalainen elokuvaohjaaja ja käsikirjoittaja. Hänen tunnetuimpiin teoksiinsa kuuluu *[[Ranskalainen illallinen]]*, joka voitti vuoden 1987 parhaan vieraskielisen elokuvan Oscar-palkinnon. Hänen suurin kaupallinen menestyksensä oli vuoden 1962 seksikomedia *[[Pukki paratiisissa]]*, joka sai valtavasti katsojia Länsi-Saksassa ja Pohjoismaissa, myös Suomessa.

Vaikka Axel syntyi Tanskan alueella, hän vietti kahdeksantoista  ensimmäistä elinvuottaan pääasiassa Pariisissa. Filmiuransa Tanskassa hiivuttua 1970-luvun keskivaiheilla hän muutti uudelleen Ranskaan ja teki siellä merkittävän uran televisio-ohjaajana.

Myös näyttelijänä Gabriel Axel työskenteli sekä Tanskassa että Ranskassa. Tanskalaisen televisioteatterin parissa hän tuotti noin 50 tv-draamaa vuosina 1951–1970, muun muassa ensimmäisen tanskalaisen televisiosarjan *Regnvejr og ingen penge* (1965).

Axel teki hyvin monen tyylilajin elokuvia. Hänen esikoiselokuvansa *Altid ballade* (1955) oli tyyliltään realistinen, *Guld og grønne skove* (1958) taas yhteiskunnallinen satiiri. *Pukki paratiisissa* (1962) ja *[[Ilman pöksyjä hipoissa]]* (1971) eroottisia komedioita, *Det kære legetøj* (1968) kevyt dokumentti pornografiasta yhteiskunnallisena ilmiönä, *Amour* (1970) kolmeen eri aikakauteen sijoittuva episodielokuva. Ranskassa Axel voitti Balzac-palkinnon Rembrandtista kertovalla tv-elokuvallaan *La Ronde de nuit* (1977). Oscar-voittaja *Ranskalainen illallinen* on 1800-luvun lopun Tanskaan sijoittuva Karen Blixen -filmatisointi, *[[Valtikka veressä]]* (Prinsen af Jylland, 1994) historiallinen seikkailuelokuva, ja Axelin viimeiseksi ohjaustyöksi jäänyt *Leïla* (2001) romanttinen draama nuoren tanskalaismiehen ja marokkolaisen berberitytön kohtaamisesta.

## Lähteet
Tahiti 80

**Tahiti 80** on englannin kielellä musiikkinsa esittävä ranskalainen popyhtye. Yhtye perustettiin Rouenissa vuonna 1993. 

## Jäsenet
* Xavier Boyer
* Médéric Gontier
* Sylvain Marchand
* Pedro Resende

## Diskografia
### Albumit
* *Puzzle* (1999)
* *Wallpaper for the Soul* (2002)
* *Fosbury* (2005)
* *Activity Center* (2008)
* *The Past, the Present & the Possible* (2011)
* *Ballroom* (2014)
* *The Sunshine Beat Vol. 1* (2018)
* *Fear Of An Acoustic Planet* (2019)
* *Here With You* (2022)

## Aiheesta muualla
* Viralliset sivut
Suzanne Rogers

**Suzanne Rogers** (oik. Suzanne Crumpler, s. 9. heinäkuuta 1944 Midland, Maryland, Yhdysvallat) on Emmy-palkinnolla palkittu yhdysvaltalainen näyttelijä. Rogersin taiteilijanimen on inspiroinut Hollywood-tähti Ginger Rogers. 

Rogers on näytellyt muun muassa televisiosarjan *[[Päivien viemää]]* (*Days of our Lives*) Maggie Hortonia, jota hän on näytellyt vuodesta 1973. Elokuvassa hahmo murhattiin 2003 Salemin sarjamurhaajan kolmantena uhrina. 

Rogersilla todettiin lihassairaus myasthenia gravis vuonna 1984.

## Aiheesta muualla

*
Aileen Celeste

**Aileen Celeste Gómez** (s. 16. syyskuuta 1979) on venezuelainen näyttelijä. Hän on näytellyt muun muassa televisiosarja *[[Tuhkimotarina (televisiosarja)|Tuhkimotarinan]]* tuittupäisenä, hemmoteltuna tyttönä Ariadna Villanueva Mercourina.

## Filmografia
* Juqando a Ganar (1998)  
*Calypso (1999)
*La Niña de mis Ojos (2001)
*Tuhkimotarina (2002–2003)
*La Cuaima (2003)
*Mujer con Pantalones (2004)
*Por todo lo Alto (2006)
*Nadie me dira como quererte (2008)

## Lähteet

* Aileen Celesten biografia  

## Aiheesta muualla
*
Other People’s Songs

**Other People's Songs** on Erasuren kymmenes studioalbumi sisältäen yhtyeen tulkinnat kahdestatoista jäsenten musiikilliseen kehitykseen vaikuttaneesta kappaleesta.

Projekti lähti alun perin liikkeelle Bellin ajatuksesta tehdä soololevy, jolla olisi pelkästään Phil Spectorin säveltämiä lauluja. Lopulta levystä tuli kuitenkin molempien osapuolten valitsemista kappaleista koostuva, puhdasverinen Erasure-albumi.   

## Muusikot

* Vince Clarke - syntetisaattorit, kosketinsoittimet, kitarat
* Andy Bell - laulu

## Kappalelista
#  (Gabriel) (alkuperäisesittäjä: Peter Gabriel)
#  (Warren) (alkuperäisesittäjä: The Korgis)
#  (Harley) (alkuperäisesittäjä: Steve Harley and Cockney Rebel)
#  (Petty/Holly) (alkuperäisesittäjä: Buddy Holly)
#  (Gamble/Huff) (alkuperäisesittäjä: The Three Degrees)
#  (Mann/Weil/Spector) (alkuperäisesittäjä: The Ronettes)
#  (Holly/Petty) (alkuperäisesittäjä: Buddy Holly)
#  (Maxwell/Sigman) (alkuperäisesittäjä: The Righteous Brothers)
#  (Weiss/Hugo & Luigi) (alkuperäisesittäjä: Elvis Presley)
#  (Mann/Weil/Spector) (alkuperäisesittäjä: The Righteous Brothers)
#  (Eberhardt) (alkuperäisesittäjä: Cliff Eberhardt)
#  (Downes/Horn/Woolley) (alkuperäisesittäjä: Buggles)

## Albumin listasijoitukset

* Iso-Britannia - sija 17.
* Yhdysvallat - sija 138.
* Saksa - sija 17.

## Singlet ja niiden listasijoitukset

## Lähteet
Living Colour

**Living Colour** on yhdysvaltalainen hard rock -yhtye.

Living Colour perustettiin New Yorkissa vuonna 1983. Yhtye sai vuonna 1987 levytyssopimuksen Epic Recordsilta ja julkaisi vuonna 1988 debyyttialbuminsa nimellä *Vivid*. Yhtyeen nimi yhdistetään usein Yhdysvalloissa 1980-luvun lopussa nousseeseen funk metal -liikkeeseen. Sen tunnetuimpia kappaleita ovat vuoden 1989 Grammy-voittaja "Cult of Personality" sekä parhaat listasijoitukset saanut "Type" (1990).

Living Colour valittiin vuonna 1989 "parhaaksi tulokkaaksi" MTV Video Music Awards -gaalassa. VH1:n sadan parhaan hard rock -esittäjän listalla yhtye sijoittui 70. sijalle. 

Living Colour oli ehtinyt julkaista kolme studioalbumia ennen tilapäistä hajoamistaan tammikuussa 1995. Yhtye on sittemmin aloittanut toimintansa uudelleen ja julkaissut vuonna 2003 ensimmäisen studioalbuminsa vuosikymmeneen nimellä *Collideøscope*.

## Kokoonpano
### Nykyiset jäsenet
* Vernon Reid, yhtyeen perustaja – kitara
* Corey Glover – laulu
* Doug Wimbish – basso
* Will Calhoun – rummut

### Entiset jäsenet
* Muzz Skillings, Doug Wimbishin edeltäjä – basso vuosina 1986–1992

## Diskografia
### Studioalbumit
* *[[Vivid]]* (1988)
* *[[Time's Up]]* (1990)
* *[[Stain]]* (1993)
* *[[Collideøscope]]* (2003)
* *[[The Chair in the Doorway]]* (2009)
* *[[Shade (Living Colourin albumi)|Shade]]* (2017)

### EP:t
* *Biscuits* (1991)
* *Who Shot Ya?* (2016)

### Livealbumit
* *Biscuits (EP)* (1991)
* *Live From CBGB's* (2005, äänitetty 1989)
* *Instant Live: Avalon, Boston, MA 10/17/04* (2005)
* *CBGB OMFUG Masters: August 19, 2005 The Bowery Collection* (2008)

### Kokoelmat
* *Dread* (1994)
* *Pride* (1995)
* *Super Hits* (1998)
* *Play It Loud* (1998)
* *What's Your Favorite Color?: Remixes, B-Sides and Rarities* (2005)
* *Everything Is Possible: The Very Best of Living Colour* (2006)

### Singlet
* Cult of Personality (1988)
* Middle Man (1988)
* Glamour Boys (1989)
* Open Letter (To a Landlord) (1989)
* Funny Vibe (1989)
* Type (1990)
* Love Rears Its Ugly Head (1991)
* Solace of You (1991)
* Elvis is Dead (1991)
* Pride (1991)
* Time's Up (1991)
* Talkin' Loud and Sayin' Nothing' (1992)
* Leave it Alone (1993)
* Ausländer (1993)
* Nothingness (1993)
* Bi (1993)
* Sunshine of Your Love (1994)
* Song Without Sin (2003)
* Behind the Sun (2009)
* Come On (2017)
* Program (2017)
News from Babel

**News from Babel** oli vuosina 1983–1986 englantilainen avantgarderock-yhtye. Se ehti julkaista lyhyeksi jääneen uransa aikana kaksi studioalbumia.

News from Babel teki yhteistyötä useiden vierailevien artistien, kuten Robert Wyattin kanssa. Yhtye julkaisi tuotantonsa Recommended Records -levymerkillä. Yhtye ei keikkaillut levytysuransa aikana, mutta Chris Cutler, Zeena Parkins ja Dagmar Krause esittivät yhtyeen musiikkia Lindsay Cooperin muistokonserteissa yhdessä muiden muusikoiden kanssa kolmessa konsertissa Englannissa ja Italiassa syksyllä 2014. 

## Jäsenet
* Lindsay Cooper 
* Chris Cutler
* Zeena Parkins
* Dagmar Krause

## Albumit
* *Work Resumed on the Tower* (1983)
* *Letters Home* (1986)
MGP Nordic

**MGP Nordic** (*Melodi Grand Prix Nordic*) on laulukilpailu 8–15-vuotiaille lapsille. Neljä Pohjoismaata, Suomi, Ruotsi, Norja ja Tanska lähettävät kilpailuun kaksi kappaletta, joiden tekijät ja esittäjät ovat lapsia. Voittaja valitaan maiden välisellä puhelinäänestyksellä.

## Historia
MGP Nordic sai alkunsa Tanskassa, jossa järjestettiin vuosina 2000 ja 2001 lasten versio maan euroviisukarsinnasta. Kilpailu kantoi nimeä *Melodi Grand Prix Junior*. Seuraavana vuonna kilpailu laajeni kolmen maan väliseksi, kun mukaan otettiin lauluja myös Ruotsista ja Norjasta, kolme kustakin maasta. Samalla kisa sai nykyisen nimensä.

Suuren suosion saanut ohjelma-idea päätettiin laajentaa koko Euroopan laajuiseksi lasten laulukilpailuksi. Vuonna 2003 käytiin ensimmäisen kerran *[[Lasten Eurovision laulukilpailu]]* kuudentoista maan kesken. Kilpailu on jatkunut vaihtelevalla menestyksellä. Välillä osanottajamaiden määrä on laskenut, mutta vuoden 2007 kilpailuun se jälleen kasvoi.

Vuonna 2006 pohjoismaiset yleisradioyhtiöt päättivät yllättäen erkaantua Lasten Eurovision laulukilpailusta. Syynä oli se, että tv-yhtiöiden mielestä nuorien esiintyjien harteille kerääntyi tuon tyylisessä kilpailussa liikaa paineita. Kolme alkuperäisen Melodi Grand Prix Juniorin järjestäjämaata päättivät pitää eurooppalaisen laulukilpailun sijaan jälleen yhteispohjoismaisen mittelön. Kilpailun formaatti ja nimi olivat samat kuin kolme vuotta aiemmin, vaikkakin nimessä suosittiin lyhyttä muotoa *MGP Nordic*. Ruotsi osallistui kuitenkin myös Lasten Eurovision laulukilpailuun kaupallisen tv-yhtiön kautta.

Vuonna 2007 MGP Nordic laajeni yhden maan verran, kun Suomi osallistui kisaan ensimmäistä kertaa. Karsinnan järjestää Yleisradion kanava FST5, ja kilpailukappaleiksi Suomen karsintaan hyväksyttiin vain ruotsinkielisiä kappaleita, mutta vuodesta 2010 eteenpäin hyväksytään myös suomenkielisiä ja saamenkielisiä kappaleita, kunhan artisti/yhtye osaa ruotsin kieltä. Suomen tultua mukaan jokaisen maan kappaleiden määrä putosi kolmesta kahteen.

## Voittajat
*2002: Razz – Kickflipper (Tanska)
*2006: Seb – Tro på os to (Tanska)
*2007: Celine – Bæstevænna (Norja)
*2008: The BlackSheeps – Oro jaska beana (Norja)
*2009: Ulrik – En vanlig dag (Ruotsi)

## Suomen karsinnan voittajat
2007

Voittaja: Sister Twister – Fröken Perfekt

Hopea: Linn Nygård – En liten önskan (lopullinen sijoitus kilpailussa 4.)

2008

Voittaja: Footboys – Fotboll

Hopea: Big Bang! – Här är vi

2009

Voittaja: Amanda Sjöholm – Jag vill leva

Hopea: The Black White Boys – Kommer du ihåg mig?

2010

Voittaja: IzaBella – Ett dunkande hjärta

2011

Voittaja: Petter – En framtid

2012

Voittaja: Linnéa – Ängeln

## Aiheesta muualla
* YLE 
* SVT
* NRK
* DR
Amalthea (kuu)

**Amalthea** on Jupiterin kolmanneksi lähin kuu ja suurin niistä, jotka eivät kuulu Galilein löytämiin Jupiterin suuriin kuihin. Sen ajateltiin olevan Jupiteria lähin kuu ennen kuin kaksi muuta kuuta löydettiin luotaimilla.
Kuu on epäsäännöllinen ja se kiertää Jupiteria noin 2,54 Jupiterin säteen päässä.
Sen pinnalla on kaksi korkeaa vuorta ja suuria kraattereita. Suurin kraatteri Pan on läpimitaltaan 100 km ja syvyydeltään 8 km.

Amalthean tiheys on noin 0,86 g/cm3. Siinä oletetaan olevan huokoista vesijäätä ja muita aineita.
Vallitsevan teorian mukaan se ei ole voinut syntyä lähellä alkuaikojen kuumaa Jupiteria, koska jää olisi haihtunut pois kuten Iolle tapahtui. Jupiterin heijastama ja lähettämä säteily sekä varattujen hiukkasten pommitus lämmittää Amaltheaa.

Amalthea on hieman Jupiterin muita sisimpiä kuita kirkkaampi ja sen radalla etenevä puoli on kirkaampi kuin toinen puoli, koska siihen osuu eniten meteoriitteja, jotka kaivavat kuun jäisen sisustan näkyviin. Pinta on hyvin punainen ja se vuotaa pölyä Amalthea Gossamer -renkaaseen. Punainen väri saattaa johtua Ion tulivuorenpurkausten rikistä. Amalthean radalla kiertää Voyager-luotaimen havaintojen mukaan myös joitain hyvin pieniä kuita, joiden tarkkoja kokoja ei voida arvioida kuvien perusteella. Ne voivat olla Amaltheasta meteori-iskuissa irronnutta kuun pintaa.

Jupiter näyttää Amaltheasta suurelta, 46° eli 92 täyden Kuun kokoiselta. Jupiter loistaa Amaltheaan 900 kertaa täyttä maan Kuuta kirkkaampana, mutta sen pintakirkkaus on pieni, koska sen pinta-ala 8500 kertaa täyttä kuuta suurempi. Jupiterista katsoen Amalthea näyttää hyvin kirkkaalta tähdeltä, jonka kirkkaus on -4,7. Kuun rata on vähän kalteva ja pyöreä sisemmäksi satelliitiksi, minkä uskotaan selittyvän lähimmän suuren kuun Ion aiheuttamilla ratahäiriöillä.

Kuun löysi Edward E. Barnard 1892, ja se oli viimeinen ilman valokuvausta löydetty kuu.

## Katso myös
*113 Amalthea

## Aiheesta muualla

*Amalthea 
* Another find for Galileo − Galileo Millennium Mission status report (2003-04-09) 
* Jupiter's Amalthea Surprisingly Jumbled − JPL press release (2002-12-09)
Alan Young

**Alan Young** (synt. **Angus Young**; 19. marraskuuta 1919 – 19. toukokuuta 2016) oli englantilaissyntyinen Emmy-palkittu näyttelijä. Young syntyi Englannissa, mutta hänen perheensä muutti sittemmin Skotlannin kautta Kanadaan. Hänet tunnetaan muun muassa *[[Ankronikka]]*-piirrossarjasta Roope Ankan äänenä.

## Filmografia
**[[The Alan Young Show]]*
**[[Aikakone (vuoden 1960 elokuva)|Aikakone]]* (1960)
**[[Mikki Hiiren jouluaatto]]* (1983)
**[[Basil Hiiri – Mestarietsivä]]* (1986)
**[[Ankronikka]]* (1987–1990)
**[[Beverly Hills kyttä 3]]* (1994)
**[[Mikin klubi]]* (2002–2003)

## Lähteet

## Aiheesta muualla
Rittersaari

**Rittersaari** on pieni kuunsirpinmuotoinen tuliperäinen saari Tyynellämerellä noin sadan kilometrin päässä Papua-Uuden-Guinean rannikolta koilliseen. Muut läheiset saaret ovat Umboisaari ja Sakarsaari.

Saaren maisemaa hallitsevan tulivuoren on ilmoitettu purkautuneen useita kertoja ennen kraatterin luhistumista vuonna 1888. Ennen luhistumista saari oli ympyränmuotoinen ja sen korkein kohta oli noin 780 metrin korkeudella merenpinnasta. Luhistuminen synnytti tsunameja, joiden korkeus oli 12–15 metriä, ja jotka aiheuttivat suurta tuhoa lähisaarilla surmaten noin 3&thinsp;000 ihmistä.

Luhistumisen jälkeen saaresta jäi vain 140 metrin korkuinen ja 1&thinsp;900 metrin pituinen kuunsirpinmuotoinen saari. Saaren läheisyydessä merenpohjassa on luhistumisen jälkeen tapahtunut ainakin kaksi pienempää purkausta vuosina 1972 ja 1974. 

Tulivuori purkautui uudelleen 19.–20. toukokuuta 2007. Purkaus aiheutti hyökyaallon, joka tuhosi rakennuksia Papua-Uuden-Guinean saarilla. Lisäksi kymmenen tuhannen Siassinsaaren asukkaan raportoitiin joutuneen pakenemaan kukkuloille.

## Lähteet
Hits! The Very Best of Erasure

**Hits! The Very Best of Erasure** on Erasuren järjestyksessään toinen singlekokoelma. Kappalevalinnoista päätellen albumi on suunnattu Erasuren uudelle fanisukupolvelle: kahdestakymmenestä levylle valitusta singlestä kaksitoista löytyy myös yhtyeen edelliseltä *[[Pop! The First 20 Hits]]* -kokoelmalta (1992).

Kokoelma ei sisällä aiemmin julkaisemattomia kappaleita, mutta alun perin debyyttialbumi *[[Wonderland (Erasuren albumi)|Wonderlandilta]]* vuonna 1985 singlenä julkaistu "Oh L'Amour" löytyy levyltä Sie Medway-Smithin ja Daniel Millerin remixaamassa muodossa ("August Mix").

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Albumin listasijoitukset
* Iso-Britannia - sija 15.
* Saksa - sija 54.

## Singlet ja niiden listasijoitukset

## Lähteet
Rebekka Armstrong

**Rebekka Lynn Armstrong** (s. 20. helmikuuta 1967) on yhdysvaltalainen AIDS-aktivisti ja entinen malli.

Armstrong oli *[[Playboy]]n* Playmate syyskuussa 1986. Hän sai positiivisen HIV-testituloksen vuonna 1989 ja kertoi siitä avoimesti julkisuudessa ensimmäistä kertaa vuonna 1994. Hän on kertonut saaneensa tartunnan jo teini-ikäisenä irrallisesta, suojaamattomasta seksisuhteesta. 

Armstrong on toiminut tartunnan saatuaan AIDS-aktivistina ja merkittävänä turvaseksin puolestapuhujana. Hänellä on lisäksi ollut ura kehonrakentajana. Hän elää nykyisin avioliitossa HIV-positiivisen miehen kanssa.

## Aiheesta muualla
* Viralliset sivut
Ykspisto

**Ykspisto** on asumaton saari Vaalan kunnassa Oulujärvellä. Se sijaitsee noin neljä kilometriä etelään Säräisniemen itäisimmästä kärjestä Manamansalon länsipuolella Ykspistonselän, Haiskinselän ja Laiskanselän muodostaman vesialueen keskellä. Saaren pituus on 400 metriä ja leveys 300 metriä. Sen pinta-ala on noin 10 hehtaaria. Ykspisto kuuluu Oulujärven retkeilyalueeseen. Saaren eteläkärjessä on tulentekopaikka. Saaren puusto on pääosin havupuuvaltaista.

## Lähteet

## Aiheesta muualla
*Kajaaninpurjehtijat.net: Oulujärven käyntisatamat palvelutietoineen
COSPAR

**COSPAR** (Committee on Space Research) on kansainvälinen avaruustutkimuksen komitea. Sen perusti International Council for Science vuonna 1958.  COSPAR järjestää parillisin vuosin Scientific Assembly -nimisen tapahtuman, johon kokoontuu tuhansia alan henkilöitä.

## Suomen COSPAR
Suomi liittyi COSPARiin vuonna 1960. Toiminnan vahvat miehet olivat professorit Seppo Urpo ja Martti Tiuri. 

Vuosille 2021-2024 Suomen COSPARin kansalliskomiteaan on nimitetty seuraavat edustajat:
* Prof. Minna Palmroth (puheenjohtaja), Helsingin yliopisto
* Prof. Markku Poutanen (varapuheenjohtaja), MML:n Paikkatietokeskus
* Prof. Juri Poutanen, Turun yliopisto
* Prof. Jouni Pulliainen, Ilmatieteen laitos
* FT Kirsti Kauristie, Ilmatieteen laitos 
* Prof. Jari Kotilainen, Turun yliopisto, FINCA
* Prof. Anne Lähteenmäki, Metsähovin radio-observatorio
* Prof. Karri Muinonen, Helsingin yliopisto 
* Prof. Petri Pellikka, Helsingin yliopisto 
* Prof. Anita Aikio, Oulun yliopisto
* Prof. Jaan Praks, Aalto-yliopisto
* Prof. Rami Vainio, Turun yliopisto
* Prof. Heidi Kuusniemi, Vaasan yliopisto
* Prof. Kari Lehtinen, Itä-Suomen yliopisto

## Lähteet

## Aiheesta muualla
* COSPARin sivusto
* Suomen COSPAR kansalliskomitea
Sakara Tour 2006

**Sakara Tour 2006** on Sakara Records -levy-yhtiön yhtyeiden Mokoman, Rytmihäiriön ja Stam1nan samannimiseltä yhteiskiertueelta julkaistu musiikki-DVD. Seitsemän konserttia kattanut kiertue järjestettiin Suomessa vuoden 2006 marraskuussa ja DVD julkaistiin 23. toukokuuta 2007. DVD on kokonaispituudeltaan noin 100 minuuttia ja sisältää seitsemän kappaleen verran livemateriaalia kultakin yhtyeeltä sekä kiertueen toteutusta ja muuta kiertue-elämää luotaavaa lisämateriaalia. Livemateriaali on tallennettu kiertueen Helsingin-, Seinäjoen- ja Oulun-konserteista. DVD sijoittui julkaisun jälkeisellä viikollaan Suomen DVD-listan ensimmäiseksi.

Kiertueen erikoisuuksiin kuului yhden kappaleen kultakin yhtyeeltä sisältänyt jokaisesta konsertista äänitetty livesingle, jonka konserttilippunsa ennakkoon hankkineet saivat jälkikäteen toimitettuna. Singlejen jäännöserä tuli 28. helmikuuta 2007 myyntiin myös levykauppoihin, ja tämän myötä kaikki singlet nousivat yhden viikon (10/2007) ajaksi Suomen singelistalle.

Suomen Lehtikuvaajat valitsi valokuvaaja Joonas Brandtin kiertueelta taltioiman ja koostaman kuvasarjan vuoden 2006 kotimaiseksi reportaasiksi. __notoc__

## Konsertit

* 1. marraskuuta 2006: Nosturi, Helsinki
* 2. marraskuuta 2006: Lutakko, Jyväskylä
* 3. marraskuuta 2006: Rytmikorjaamo, Seinäjoki
* 8. marraskuuta 2006: Sibeliustalon Puusepän sali, Lahti
* 9. marraskuuta 2006: Työnkulma, Kuopio
* 10. marraskuuta 2006: Teatria, Oulu
* 11. marraskuuta 2006: Tivoli, Rovaniemi

## DVD

## Singlet

## Lähteet

## Aiheesta muualla

* Sakara Recordsin virallinen sivusto
* DVD:n traileri wmv - ja mp4 -muodossa
* Sakara Tour -kuvakimara
Jääkiekon maailmanmestaruuskilpailut 1996

**Jääkiekon maailmanmestaruuskilpailut 1996** järjestettiin Wienissä Itävallassa. Tšekki voitti kisoissa ensimmäisen maailmanmestaruutensa Tšekkoslovakian hajoamisen jälkeen voittamalla Kanadan 4–2-lukemin loppuottelussa. Pronssia voitti Yhdysvallat, joille maailmanmestaruusmitali oli ensimmäinen 34 vuoteen. Venäjä voitti ennen välierää kaikki ottelunsa varsinaisella peliajalla, mutta jäi lopulta neljänneksi hävittyään välierän rangaistuslaukauskilpailussa Kanadalle ja pronssiottelun jatkoajalla Yhdysvalloille.

Kaikki sarjatasot huomioiden kisoihin osallistui ennätykselliset 32 maata, joten 1996 kisoihin perustettiin kaksi D-sarjan karsintalohkoa, Oseanian lohko ja Välimeren lohko.

*B-sarja pelattiin 10.–20. huhtikuuta Eindhovenissa Alankomaissa.
*C-sarja pelattiin 22.–31. maaliskuuta Jesenicessa ja Bledissa Sloveniassa.
*D-sarja pelattiin  25.–31. maaliskuuta Kaunasissa ja Elektrėnaissa Liettuassa.

## Joukkueet
Lohkot määräytyivät vuoden 1994 maailmanmestaruuskisojen sijoitusten mukaan.

**Lohko A**
*  
*  
*  
*  
*  
*  

**Lohko B**
*  
*  
*  
*  
*  
*  

## Alkulohkot
### Lohko A

### Lohko B

## Putoamissarja

## Pudotuspelit

### Puolivälierät

### Välierät

### Pronssiottelu

### Loppuottelu

## Lopputulokset

## Palkinnot
### IIHF:n valitsemat turnauksen parhaat pelaajat
***Paras maalivahti:**  Roman Turek
***Paras puolustaja:**  Aleksei Žitnik
***Paras hyökkääjä**  Paul Kariya

### Median valitsema ykköstähtikentällinen
***Maalivahti:**  Roman Turek
***Puolustajat:**  Aleksei Žitnik,  Michal Sýkora
***Hyökkääjät:**  Paul Kariya,  Robert Reichel,  Otakar Vejvoda

### Median valitsema kakkostähtikentällinen
***Maalivahti:**  Curtis Joseph
***Puolustajat:**  Drahomír Kadlec,  Glen Wesley
***Hyökkääjät:**  Sergei Berezin,  Aleksei Jašin,  Kevin Stevens

## Katso myös
* Jääkiekon maailmancup vuonna 1996

## Lähteet
* SFRp's hockey archive  
* Hockeyarchives - Championnats du monde 1996 
* Passionhockey - Championnats du monde 1996 
* http://avlh.sweb.cz/MS-1996.pdf
Sylvester McCoy

**Sylvester McCoy** (oikealta nimeltään **Percy James Patrick Kent-Smith**, s. 20. elokuuta 1943) on skotlantilainen näyttelijä. Hän on näytellyt tohtorin seitsemättä inkarnaatiota sarjassa *[[Doctor Who]]* 1987–1996 sekä Radagast Ruskea -nimistä velhoa Peter Jacksonin ohjaamassa ''Hobitti''-elokuvatrilogiassa.

McCoy on viettänyt pääosan lapsuuttaan Irlannissa. Alkujaan hänestä oli tarkoitus tulla pappi, mutta hän luopui suunnitelmista ja teki sekalaisia töitä, kunnes Ken Campbell löysi hänet näyttelijäksi. *Doctor Whon* jälkeen hän on näytellyt televisiossa ja teatterissa, muun muassa Royal Shakespeare Companyn kanssa.

## Aiheesta muualla

*
Tokugawa Iemochi

**Tokugawa Iemochi** (, 1846–1866) oli Japanin Tokugawa-shōgunaatin neljästoista shōgun. Hän toimi asemassaan vuodesta 1858 vuoteen 1866. Shōgun Tokugawa Iesada kuoli ilman jälkeläisiä, joten hänen seuraajansa valittiin Tokugawan kadettisuvuista. Vasta kaksitoistavuotias Iemochi nousi  Kiin kadettisuvun jäsenenä toisen ehdokkaan Hitotsubashi Keikin ohi ja Iemochista tuli shōgun.

*Kōbu-gattaina* tunnetun, hovin ja bakufun lähentämistä tavoittelevan, liikkeen aikana Iemochi meni naimisiin keisari Kōmein nuoremman sisaren, prinsessa Kazun kanssa. Vuonna 1862 Hitotsubashi Keiki nimitettiin nuoren shōgunin holhoojaksi (*kōken*). Iemochin kauden aikana bakufu lievensi sankin kōtai-järjestelmän määräyksiä niin, että daimioiden ei tarvinnut viettää Edossa kuin yhden vuoden kolmesta. Toisin kuin aikaisemmin, heillä oli myös lupa viedä perheensä pois Edosta. Muutoksen tarkoitus oli antaa daimoille mahdollisuus valmistautua mahdollisena pidettyyn sotaan ulkomaalaisia vastaan.

Tokugawa Iemochi menehtyi sairauteen Osakan linnassa 29. elokuuta 1866. Hänen kuolemansa pidettiin kuitenkin salaisuutena 28. syyskuuta asti. Iemochi oli kuollessaan kaksikymmentävuotias. Iemochin monarkki oli Japanin keisari Komei. Hänen seuraajakseen valittiin Hitotsubashi Keiki, joka otti shōguniksi nousunsa yhteydessä nimekseen Tokugawa Yoshinobu.

## Lähteet
* 
* 

### Viitteet
Meksikon Grand Prix 1992

**Meksikon Grand Prix 1992** oli. 518. Formula 1 -osakilpailu. Se ajettiin 22. maaliskuuta 1992 Autódromo Hermanos Rodríguez -radalla Méxicossa. Nigel Mansell voitti kilpailun ja hänen tallikaverinsa Riccardo Patrese täydensi Williamsin menestystä sijoittumalla toiseksi. Michael Schumacher nappasi uransa ensimmäisen palkintosijan olemalla kolmas.

## Aika-ajot

## Kilpailun tulokset

## Muuta

*Andrea Chiesan ensimmäinen kilpailu
*Renault -moottoreille 60. paalupaikka
*Lamborghini -moottoreiden 50. kilpailu

### Johtokierrokset

## Kilpailun Jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta 
*Meksikon GP 1992
Valkolehmäntatti

**Valkolehmäntatti** (*Leccinum holopus*) on syötäväksi kelpaava ruokasieni, valkoinen lehmäntattien sukuun kuuluva laji, jota tapaa yleisenä koko maassa loppukesästä alkusyksyyn. Nuoret yksilöt kelpaavat varsin hyvin ruoaksi, mutta vanhetessaan sieni on usein erittäin toukkainen, erittäin vetelä ja vihertyvä.

Valkolehmäntatti on väriltään usein hiukan likaisen valkoinen; kalvaspunikkitatti on toinen valkoinen sukulaislaji, ja hohtavamman valkoinen kuin valkolehmäntatti. Näistä kahdesta valkolehmäntatin malto on pehmeämpää. 

## Lähteet
Hulkkonen

**Hulkkonen Hullu Suomalainen** oli suomalainen lännenlukemisto, jota julkaisi 1980-luvulla hyvinkääläinen Viihdeviikarit.

Hulkkonen tunnettiin kioskikirjallisuutta parodioivasta suomalaishuumorista, jota Jerry Cottonissa oli ollut jo 1960-luvulta alkaen. Hulkkosen pääasiallinen kirjoittaja oli Kari Nenonen.

Sarjaa ilmestyi 38 osaa joista 4 ensimmäistä osaa nimellä Wild Finn.

## Julkaisut
* Luotien laulua mollissa, Viihdeviikarit, 1983 
* Kostava kuoleman kulta, [julk.: Tieto-ässä]. Viihdeviikarit, 1983 
* Kuoleman valttikortit, Viihdeviikarit, 1983 
* Paholaisen saarnamies. Viihdeviikarit : Tieto-ässä, 1983 
* Luotien laulua mollissa, julk.: Tieto-ässä oy. Viihdeviikarit, 1984 
* Kalman kaivos; julk.: Tieto-ässä oy, Viihdeviikarit, 1984 
* Lainvartija lainavaatteissa ; Tieto-ässä oy, Viihdeviikarit, 1984 
* Hirttämätön pyöveli , Viihdeviikarit, 1984 
* Piru perii omansa ; [julk.: Tieto-ässä oy]. Viihdeviikarit, 1984 
* Saattokeikka helvettiin, Viihdeviikarit, 1984 
* Paholaisen karjatila, Viihdeviikarit, 1985 
* Haudassa ystävä tunnetaan, Viihdeviikarit, 1985 
* Rötös ja rangaistus, Viihdeviikarit, [1985] 
* Riita poikki ja verta väliin, Viihdeviikarit, 1985 
* Sarvesta miestä, Viihdeviikarit, 1985 
* Kymmenen kalmon konkurssi, Viihdeviikarit, 1986 
* Kosiomiehen kostoretki, Viihdeviikarit, 1986 
* Hyvät, pahat ja rahat, Viihdeviikarit, 1986 
* Haaskalintu hirsipuussa, Viihdeviikarit, 1986 
* Rahalla saa ja hautaan pääsee, Viihdeviikarit, 1986 
* Tappajien tilinpäätös, Viihdeviikarit, 1986 
* Hunsvotit hirteen!, Viihdeviikarit, 1987 
* Saunaan - ja köysi kaulaan, Viihdeviikarit, 1987 
* Ruumiitten ruutiripaska, Viihdeviikarit, 1987 
* Kuokkavieraana kuolema, Viihdeviikarit, 1987 
* Liian hullu Hulkkoseksi, Viideviikarit, 1987 
* Siveyden sipuli ja kaamea kumous, Viihdeviikarit, 1988 
* Vainaja vetää välistä, Viihdeviikarit, 1988 
* Piru perii omansa, Viihdeviikarit, 1988 
* Tappaja tuli taloon, Viihdeviikarit, 1988 
* Saatanan saattokeikka, Viihdeviikarit, 1989 
* Sen siitä saa, Viihdeviikarit, 1989 
* Ruumis on riskinä ruma, Viihdeviikarit, 1990 
* Jäähyväiset aaseille, Viihdeviikarit, 1992 
* Tulen viemää, Viihdeviikarit, 1992 
* Kuoleman kuningatar, Viihdeviikarit, 1992 
* Sylipainijan painajainen, Viihdeviikarit, 1992
Ruskotatti

**Ruskotatti** (*Imleria badia*, vanh. *Boletus badius* tai *Xerocomus badius*) on erinomainen ruokasieni, jota tavataan kesäkuun lopusta syyskuun alkuun varsin yleisenä Etelä-Suomessa. Sen malto on valkoinen, ja muuttuu vahingoittuneista kohdista sinertäväksi. Pinta on kastanjanruskea, pillit vaaleankeltaiset. 

Ruskotatti muistuttaa nuorta männynherkkutattia, mutta tunnistusta helpottaa se, että ruskeassa jalassa ei ole verkkokuviota. Lisäksi mallon sinertyminen kosketuksesta on piirre, jota herkkutateilla ei ole. Sekoittamisesta ei ole kuitenkaan juurikaan haittaa, sillä ruskotatti on lähes herkkutattien veroinen ruokasienenä. 

## Lähteet

## Aiheesta muualla
* Luontoportti: Ruskotatti (''Imleria badia'')
* Ruskotatti  kuvia.
John Davis (löytöretkeilijä)

**John Davis** (myös **Davys**, n. 1550–1605) oli englantilainen napa-alueiden löytöretkeilijä, joka löysi muun muassa Baffininsaaren. Hän teki Elisabet I:n tilauksesta matkoja pohjoiseen ja osallistui Luoteisväylän etsimiseen jo 1583. Hän teki löytöretkiä Grönlannin ympäristössä 1585, 1586 ja 1587 nimeten monia pohjoisia paikkoja. Vuonna 1588 hän osallistui merisotatoimiin Espanjaa vastaan, 1589 hän yritti jälleen löytää Luoteisväylää ja 1592 hän löysi Falklandinsaaret eteläiseltä Atlantilta.

Palattuaan Englantiin Davis kirjoitti alan oppikirjoja ja esitteli keksimänsä Davisin kvadrantin. Vuonna 1596 hän purjehti Azoreille ja sen jälkeen Itä-Intiaan. Vuonna 1605 japanilaiset merirosvot surmasivat hänet Sumatralla.

## Lähteet
Reki-Vesala

**Reki-Vesala** on entisen Ylikiimingin kunnan länsiosassa Oulussa Pohjois-Pohjanmaalla sijaitseva alue, jonka muodostavat Kiiminkijoen varrella sijaitsevat Rekikylän ja Vesalan kylät. Alue käsittää itä-länsisuunnassa entisen Kiimingin kunnanrajan ja Ukkolanmäen välisen alueen. Nykyisin alue kuuluu Oulun kaupungin Vesalan kaupunginosaan.

Historiallisesti alue on asuinpaikkana vanhaa perua. Rekikylässä sijaitsee kivikautinen asuinpaikka, joka on käsittänyt kymmeniä, mahdollisesti satoja asumuksia. Alueen taltioitu historia ulottuu vuoteen 1570, jolloin alueella mainittiin olevan kolme asukasta.

Nykyisin Ouluun johtavan seututien 833 varrella sijaitseva Reki-Vesala on kunnan muuttovoitto- ja kehittämisen painopistealuetta. Vesalan kylä laajenee länteen päin kohti Rekikylää, ja asukasmäärän kasvaessa on kunta investoinut alueen kehittämiseen. Alueelle on rakennettu jalankulun ja pyöräilyn väylät vilkasliikenteisen Ouluntien varteen, ja Ylikiimingin kunta on investoinut  1,2 miljoonaa euroa vuosina 2006–2008 toteutettuun Vesalan koulun saneeraus- ja laajennustyöhön.

## Lähteet
Finnwest

**Finnwest** oli suomalainen lännenlukemisto 1980-luvulla.

*Finnwestiä* julkaisi oululaiskustantamo Kolmio-kirja vuosina 1976-92 yhteensä 197 kappaletta. Lehden alkuidea ja henkilögalleria olivat Juhani Salomaan käsialaa. Hänen lisäkseen tunnetuin *Finnwestin* kirjoittajista lienee Kari Nenonen. Tapani Bagge kirjoitti sarjaan 32 lehteä. Lehteä toimittivat Juhani Salomaan lisäksi mm. Elina Kaarlela ja loppuvaiheessa Seppo Tuisku. Levikki oli 1980-luvun alussa suurimmillaan 15000 kappaletta, mutta loppuaikoina vain pari tuhatta.  

## Juoni
*Finnwest* kertoi Pohjanmaalta kotoisin olevan Juho Kaaponpoika Helapään seikkailuista villissä lännessä kylässä nimeltään Little Big Gulch. Kylän musta sheriffi Amos Napoleon Jefferson oli Juhon hyvä ystävä ja Juho aika ajoin kantoi apulaissheriffin tähteä ponchossaan. Juholla oli vikuri muuli nimeltään Antti.

## Julkaisut

## Lähteet
Nightbird

**Nightbird** on brittiläisen synthpop-yhtye Erasuren yhdestoista studioalbumi. Fanien ja kriitikoiden ylistämää *Nightbirdiä* pidetään vuoden 2005 ''Erasure''-albumin aloittaman taiteellisesti ja kaupallisesti kuivan kauden päätöksenä, paluuna Erasuren alkuaikojen puhtaan tyylikkäseen pop-formaattiin. Albumin ensimmäinen singlejulkaisu, "Breathe", oli yhtyeen suurin hitti sitten vuonna 1994 julkaistun "Always"-kappaleen, kohoten brittien singlelistalla sijalle 4.  

## Kappaleet
Kaikki kappaleet säveltänyt Vince Clarke sekä Andy Bell.

# 
# 
# 
# 
# 
# 
# 
# 
# 
# 
# 

## Kokoonpano
* Vince Clarke – syntetisaattorit, kosketinsoittimet
* Andy Bell – laulu

## Listasijoitukset
*  – 22.
*  – 27.
*  – 154.

## Singlet

*1 molemmat kappaleet singlen A-puolella. 

## Lähteet
Steve Guolla

**Stephen "Steve" Guolla** (s. 15. maaliskuuta 1973 Scarborough, Ontario, Kanada) on kanadalainen jääkiekkoilija.

## Ura
### Juniorivuodet
Guolla pelasi juniorivuotensa Michigan State Universityn joukkueessa NCAA:ssa, jossa hän teki neljässä kaudessa 156 ottelussa tehot 62&nbsp;+&nbsp;125&nbsp;=&nbsp;187. Hyvistä suorituksista huolimatta Guollaa ei koskaan varattu , jonka takia hän jäi pitkäksi aikaa yliopiston joukkueeseen. Uusi mahdollisuus ammattilaisuuteen hänelle tarjoutui, kun Ottawa Senators varasi hänet kolmantena viimeisessä  1994. Saman tien Guolla pakkasi varusteensa, ja matkusti AHL-liigan Prince Edward Island Senatorsin riveihin, joka oli Ottawan farmiseura. Hän teki kaudella 1995–1996 runkosarjassa 72 ottelussa tehot 32&nbsp;+&nbsp;48&nbsp;=&nbsp;80. Pudotuspeleissä hän pelasi 3 ottelua, mutta ei saavuttanut yhtään tehopistettä.

### NHL-ura
1996–1997 San Jose Sharks hankki Guollan pelioikeudet ja hän pääsi pelaamaan ensimmäiset pelinsä NHL:ssä. Osan kaudesta hän pelasi kuitenkin San Josen farmissa AHL-liigan Kentucky Thoroughbladesissa. Seuraavalla kaudella hän sai pelasi San Josessa vain seitsemän ottelua. Pääosa kaudesta kului Kentuckyn riveissä, eikä peliaika NHL:n puolella parantunut 1998–1999-kaudellakaan.

Guollan ura kääntyi nousuun, kun San Jose myi hänet Tampa Bay Lightningiin. Hän pelasi koko kauden NHL:ssä, joskin kesken kauden siirtyi Tampa Baystä Atlanta Thrashersiin. Kausi 2000–2001 oli Guollan uran paras NHL:ssä. Hän pelasi 63 ottelua, joissa teki tehot 12&nbsp;+&nbsp;16&nbsp;=&nbsp;28. Kauden jälkeen Guolla siirtyi vapaana agenttina New Jersey Devilsiin, jossa hän sai farmikomennon. Hän pelasi kauden New Jerseyn farmijoukkueessa Albany River Ratsissa lupaavasti, ja kesken seuraavan kauden hänet nostettiin New Jerseyn kokoonpanoon. Pelit loppuivat kuitenkin pahoihin selkävammoihin. Hän yritti vielä seuraavan kauden pelata Albanyssä, mutta jatkuvat selkävammat pakottivat lopettamaan.

### Ura Euroopassa

Kaudeksi 2004–2005 Guolla yritti paluuta pelaamalla Sveitsin Nationalliga A:n Kloten Flyersissa. Hän pelasi vain kaksitoista ottelua selkävammansa vuoksi, joka ei osoittanut vieläkään parantumisen merkkejä. Seuraavan kauden hän pelasi DEL-liigassa Hannover Scorpionsissa Saksassa. Kausi oli hieman ehjempi, ja selkä oli jo parempi. Vaatimattomien tehojensa vuoksi hän ei kuitenkaan jatkanut Scorpionsissa.

Kaudeksi 2006–2007 Guolla teki sopimuksen SM-liigan HIFK:n kanssa, ja hänen uransa lähti uudelleen nousuun. Hän oli HIFK:n avainpelaajia koko kauden, ja oli liigan pistepörssin viides. Toinen kausi oli kuitenkin huomattavasti vaikeampi, eikä pisteitä kertynyt enää niin paljoa. Ensimmäisellä HIFK-kaudellaan liigan syöttöpörssin voittanut 45 syöttöpisteellään voittanut Guolla sai toisella kaudellaan pisteitä 15+25. Kaudeksi 2008–2009 Guolla siirtyy yhdessä toisen HIFK:n pohjoisamerikkalaisen Rem Murray kanssa Itävallan-liigan HC TWK Innsbruckin joukkueeseen.

## Lähteet
*Jatkoaika.com
*
Messerschmitt Me 321

**Messerschmitt Me 321** Gigant oli natsi-Saksan sotilaallinen rahtiliitokone.

Siihen sopi 200 aseistettua sotilasta tai yksi Panzerkampfwagen IV.

Sen suunnittelua johti diplomi-insinööri Josef Fröhlich. Hän suunnitteli koneen muutamassa kuukaudessa Englantiin suunniteltua hyökkäystä varten. Helmikuussa 1941 koneella lennettiin ensimmäiset testilennot kolmen Me 110:n hinatessa sitä. Huhtikuussa 1942 Gigant oli varustettu omin moottorein. Lentokone kehittyi Messerschmitt Me 323 V2:ksi, jossa oli kuusi moottoria.

## Lähteet
*
*

### Viitteet

## Aiheesta muualla
*Geschichte und technische Daten der Me-321
*Deutsche Lastenflugzeuge im 2. Weltkrieg
International Council for Science

**International Council for Science** (ICSU), eli entinen **International Council of Scientific Unions**, on vuonna 1931 perustettu kansainvälinen (muttei valtioidenvälinen) organisaatio, joka pyrkii luonnontieteiden kansainväliseen yhteistyöhön. Sen jäsenjärjestöjä ovat kansalliset tieteelliset seurat ja kansainväliset tiedeunionit kuten International Mathematical Union, International Astronomical Union ja International Union of Pure and Applied Chemistry.

Sitä rahoittaa kansalliset tahot ja YK:n alainen UNESCO (United Nations Educational, Scientific and Cultural Organization).

## Aiheesta muualla
*ICSU sivusto
Stolin

**Stolin** (, , ) on kaupunki ja samanniminen hallintopiiri Brestin alueella Valko-Venäjällä. Kaupungista on vain 15 kilometriä Ukrainan rajalle etelässä. Stolinin piirin länsipuolella sijaitsee Pinskin kaupunkia ympäröivä hallintopiiri ja pohjoisessa Luninetsin hallintopiiri; idässä alkaa Homelin alue. Hallintopiiri kuuluu alavaan Valko-Venäjän Polesiaan ja on pinta-alaltaan (3&nbsp;342 km²) maansa suurin. Stolinin kaupungin asukasluku oli vuoden 2009 väestönlaskennassa 12&nbsp;462, koko maaseutuvaltaisen piirin 80&nbsp;695. Stolinin kaupungin ja ympäröivän maaseutukylien asukkaiden ohella Stolinin piiristä löytyy myös Davyd-Haradokin pikkukaupunki, jossa asui 6&nbsp;573 henkeä () sekä Retšytsan kaupunkimainen taajama (6&nbsp;280 as.).

Kaupungissa puhutaan valkovenäjän lisäksi myös paljon venäjää ja ukrainaa. Stoliniin saapuu paljon ukrainalaisia kauppiaita toripäivinä.

Keski-Pripetin kansallinen maisemansuojelualue on Valko-Venäjän tunnetuimpia Ramsarin sopimuksen mukaisia vesiperäisiä suojelualueita. Tämä esimerkiksi keväisistä tulvistaan tunnettu merkittävä suojelualue sijaitsee Pinskin, Luninetsin, Žytkavitšyn ja Stolinin piirien alueella.

## Lähteet

## Aiheesta muualla

* Lyhyt kuvaus kaupungista  (bycity.org)
* Hieman pitempi kuvaus   (garady.org)
* Столин - Stolinin kaupunkiin keskittynyt portaali  (stolin.org)
* Kantakaupungin kartta  (bycity.org)
* Stolinin hallintopiirin kartta 
* WikiMapia karttalinkki, kohteiden selitykset pääosin  tai 
* Neuvostoliiton aikaista topografiakarttaa alueesta 
* Kuvia Stolinin hallintopiiristä ,  ja  (radzima.org)
Monaco Eurovision laulukilpailussa

**[[Monaco]]** osallistui ensimmäisen kerran **[[Eurovision laulukilpailu]]un** vuonna 1959.
Parhain sijoitus Monacolla oli euroviisuvoitto vuonna 1971 laulaja Séverinen edustuskappaleella "Un banc, un arbre, une rue", joka sai yhteensä 128 pistettä. Monaco ei kuitenkaan järjestänyt voitosta huolimatta seuraavan vuoden kilpailua sopivan kisapaikan puuttumisen vuoksi.

Monaco esitti kappaleensa ranskan kielellä. Vuoden  Euroviisussa laulettiin myös vähän tahitin kieltä.

Monaco on pitänyt euroviisuhistorian toiseksi pisimmän osallistumistauon, 24 vuotta, vuosien  ja  välillä. 2000-luvun huonon menestyksen takia maa kuitenkin vetäytyi jo kolmannen viisunsa jälkeen vuonna .

Monacon valtion budjetista vuodelle 2022 oli sijoitettu 100 000 euroa vuoden 2023 Euroviisuihin. Monaco ei osallistunut vuoden 2023 Euroviisuihin. Monacossa oli aloittamassa vuonna 2022 uusi yleisradioyhtiö nimeltä Monte-Carlo Riviera TV. Kuitenkin sen aloitus viivästyi ja yleisradioyhtiön oli tarkoitus aloittaa kesä–syyskuussa 2023. Monaco TV:n pitäisi ensin silti saada Euroopan yleisradiounioni EBU:n jäsenyys ennen kisoihin osallistumista.

## Monacon sijoitukset
**Huom!** Vuosien 1959–1974 pisteet *eivät* ole vertailukelpoisia vuodesta 1974 eteenpäin olevien pisteiden kanssa erilaisen pisteytysjärjestelmän vuoksi.

### Vanha pistejärjestelmä

### Nykyinen pistejärjestelmä
Vuonna 1975 kehitettiin uusi äänestyskäytäntö. Jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.

#### Kaksivaiheinen loppukilpailu

## Monacon äänestyshistoria
### Monacon antamat pisteet
Ainoastaan finaalissa annetut pisteet näkyvät taulukossa. Vuosina 2004–2006 Monaco ei selviytynyt finaaleihin, mutta sai äänestää niissä.

### Monacon saamat pisteet
Ainoastaan finaalissa annetut pisteet näkyvät taulukossa. Vuosina 2004–2006 Monaco ei selviytynyt finaaleihin.

## Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä.

## Lähteet
John Taylor (kilpa-autoilija)

**John M. Taylor** (23. maaliskuuta 1933 – 8. syyskuuta 1966) oli brittiläinen kilpa-autoilija. Formula 1 -urallaan hän osallistui viiteen Grand Prix'iin ja saavutti yhden MM-pisteen. Hän osallistui myös lukuisiin F1-sarjaan kuulumattomiin osakilpailuihin.

Taylor menehtyi onnettomuudessa Saksan Grand Prix'ssa 1966 törmättyään Jacky Ickxin Matraan ensimmäisellä kierroksella. Hän pääsi ulos palavasta autosta, mutta kuoli vakaviin palovammoihin neljä viikkoa myöhemmin.

## Lähteet
Zonnebeke

**Zonnebeke** on kunta Belgian Länsi-Flanderin provinssissa. Kunnassa on arviolta 12&nbsp;417 asukasta (vuonna 2016) ja sen pinta-ala on 67,6 neliökilometriä.

## Lähteet

## Aiheesta muualla

*Kunnan kotisivut
Kokometallinen lentokone

**Kokometallinen lentokone** oli 1910-luvulta 1940-luvulle elänyt käsite, jolla kuvattiin lentokoneen rungon ja siipien rakenteen teknologista muutosta puu-kangas-rakenteisesta kevytmetallirakenteiseksi.  

## Alku
Kokometallinen lentokone tuli suurempia siipikuormituksia kestäväksi ja sen säänkestävyys parani. Tämä johti yleensä myös yksitasoiseen lentokoneeseen, jossa siipi kantaa itse itsensä ilman erillistä ulkoista tuentaa runkoon. Myös sisäänvedettävä laskuteli tuli useisiin koneisiin tässä yhdeydessä kuten myös kuomullinen kabiini. Koneiden siipikuormituksen kasvu johti heikompaan liikehtimiskykyyn ja usein suurempaan sakkausnopeuteen ja suurempaan laskunopeuteen. Tällöin otettiin siivessä käyttöön nostovoimaa lisäävät laitteet (solakot, laipat) ja liike-energiaa vähentävät lentojarrut.

Ensimmäiset kokometalliset lentokoneet suunnitteli Hugo Junkers (Dessaussa Saksassa). Ensimmäinen konetyyppi oli Junkers J 1. Se lensi ensi kerran 12. joulukuuta 1915.

Hävittäjälentokoneissa kokometallinen rakenne tuli käyttöön vasta 1930-luvun alussa ensimmäisen ollessa neuvostoliittolainen Polikarpov I-15. Pommikoneisiin kokometallinen rakenne tuli pitkin 1930-lukua, esim. Bristol Blenheim. Douglasin DC-1, DC-2 ja DC-3 olivat merkittäviä teknologisia päänavaajia.

Purjelentokoneissa metallinen rakenne ei koskaan saavuttanut suosiota lukuun ottamatta joitakin yhdysvaltalaisia pursikoneita.

Kokometallinen lentokone oli vähemmän sään armoilla kentällä ollessaan, mutta korroosío-ongelmat tietenkin lisääntyivät. Kokometallinen sotilaskone pystyy kestämään enemmän sirpaleita, pienikaliiperisia luoteja ja on tukevampi ja mahdollistaa suuremman nopeuden kuin kangasverhoiltu puurunkoinen lentokone.

## Kokometallisen lentokoneen jälkeen
1940-luvulta eteenpäin, mutta voimallisemmin vasta 1970-luvultä lähtien,  tämä kokometallinen lentokone on alkanut muuttua enenevästi lujitemuovirakenteita sisältäväksi. 

Teknologian painopisteen siirtyessä lentokonerakenteista elektroniikkaan lentokoneen teknolisessa muutoksessa puhutaan esimerkiksi fly-by-wire-tekniikoiden tulosta kuin rakennemateriaaleista.
 
Ennen kokometallista lentokonetta lentokone oli tehty puurimoista ja verhoiltu kankaalla. Kangas toi aerodynaamisen muodon mutta ei kantanut koneen liikehtimis- jne. kuormia. Puurimat alkoivat korvaantua pitkin 1920-lukua teräsputkilla, liimaliitoksista siirryttiin hitsaukseen ja pulttiliitoksiin. Kangasta alettiin korvat jo 1920-luvulla vanerilla, eräs ensimmäisiä integraalirakenteisia (kantava kuorirakenne) oli suomalainen VL Haukka, joka oli puinen jäykisteillä varustettu vanerikuorirakenne. Metallirakenne korvasi tämän. Aluksi se koostui metallisista puiset runko-osat korvaavista jäykisteistä, joihin sileä alumiinilevy niitattiin kiinni. Mutta sittemmin alettiin tehdä jäykisteillä varustettuja levyjä – Junkersin aaltopelti ratkaisi tämän omalla tavallaan. Kokometallikone kehittyi sotilaskoneissa teräksestä tai titaanista taottuihin ja koneistettuihin monimutkaisiin rakenteisiin.
Marokon vaakuna

**Marokon vaakuna** on Marokon tunnus lipun, moton ja hymnin ohella ja se hyväksyttiin käyttöön nykyisessä muodossaan 14. elokuuta 1957. Vaakunan keskellä on vihreä viisikanta, jonka takana on punainen tausta niin kuin Marokon lipussakin. Viisikannan yläpuolella on Atlasvuoret, ja niiden takana nouseva aurinko. Kuninkaan kruunu on vaakunan ylin osa. Kaksi leijonaa sivuilla tukevat kilpeä. Vaakunan alla on arabiankielinen teksti *إن تنصروا الله ينصركم*, (). (Koraani, luku 7 suura 47).